Last saved by: Dudášová Irena

OKRESNÁ PROKURATÚRA BÁNOVCE NAD BEBRAVOU 
K Zornici 892, 957 01 Bánovce nad Bebravou

Číslo: Pv 18/17/3301-15	Bánovce nad Bebravou 30.03.2017 
EEČ: 2-23-13-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 2, odsek 3 písmeno c Trestného zákona
Rozhodol: 	prokurátorka Okresnej prokuratúry Bánovce n/Bebravou 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: 340 XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 2, odsek 3 písmeno c Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
hoci mu z ustanovenia § 62 ods. 1 zákona č. 36/2005 Z.z. o rodine vyplýva povinnosť prispievať na výživu dieťaťa a rozsudkom Okresného súdu Bánovce nad Bebravou  č. k. 4P/13/2015-124 zo dňa 25.05.2015, právoplatného a vykonateľného dňa 15.06.2015 bol zaviazaný prispievať na výživu svojho maloletého syna XXXXX, narodeného dňa XXXXX sumou vo výške 50 Eur mesačne vždy do 15. dňa v mesiaci vopred k rukám oprávnenej, jeho starej matky XXXXX, trvale bytom Závada pod Čiernym Vrchom č. 50 a jej manžela XXXXX, trvale bytom Závada pod Čiernym Vrchom č. 50, ktorým bol zverený do náhradnej osobnej starostlivosti, si svoju zákonnú povinnosť vyživovať iného úmyselne neplnil pravidelne v období od 15.07.2015 doposiaľ, v uvedenom období nikde nepracoval, prácu si nehľadal a nezaevidoval sa ako uchádzač o zamestnanie v príslušnej evidencii úradu práce, sociálnych vecí a rodiny a po nástupe do výkonu trestu odňatia slobody dňa 19.01.2017 si vyživovaciu povinnosť nenahlásil, čím sa jej plneniu vedome vyhýbal, a to napriek tomu, že bol trestným rozkazom Okresného súdu Pezinok sp. zn. 38T/3/2014 zo dňa 03.09.2014, právoplatným dňa 05.05.2015 odsúdený za prečin zanedbania povinnej výživy podľa § 207 odsek 1, odsek 3 písmeno c) Trestného zákona na trest povinnej práce vo výmere 250 hodín, rozsudkom Okresného súdu XXXXX č. k. 2T/205/2012 - 307 zo dňa 29.04.2013, právoplatným dňa 06.08.2013 bol odsúdený za prečin zanedbania povinnej výživy podľa § 207 odsek 2, odsek 3 písmeno c) Trestného zákona na trest odňatia slobody v trvaní 12 mesiacov so zaradením do ústavu na výkon trestu s minimálnym stupňom stráženia, z výkonu ktorého bol podmienečne prepustený uznesením Okresného súdu Martin č. k. 2PP/42/2014 - 18 zo dňa 05.05.2014, právoplatným dňa 05.05.2014, trestným rozkazom Okresného súdu Bánovce nad Bebravou č. k. 2T/11/2012-37 zo dňa 31.01.2012, právoplatným dňa 18.04.2012 bol odsúdený za prečin zanedbania povinnej výživy podľa § 207 odsek 2 Trestného zákona na trest odňatia slobody v trvaní 8 mesiacov s podmienečným odkladom na skúšobnú dobu v trvaní 12 mesiacov, ktorého výkon trestu bol nariadený uznesením Okresného súdu Bánovce nad Bebravou č. k. 2T 11/2012 - 111 zo dňa 23.04.2014, právoplatným dňa 23.04.2014 v spojení s uznesením Krajského súdu Trenčín č. k. 23Tos/58/2014 – 120 zo dňa 22.05.2014, právoplatným dňa 22.05.2014, z ktorého výkonu bol podmienečne prepustený uznesením Okresného súdu Trnava č. k. 4PP/29/2015 - 16 zo dňa 25.03.2015, právoplatným dňa 25.03.2015, čím mu v sledovanom období vznikol celkový dlh na nezaplatenom výživnom vo výške 1.050 Eur,

lebo zanikla trestnosť činu.

Odôvodnenie:
Vyšetrovateľ Odboru kriminálnej polície, Okresného riaditeľstva PZ v Bánovciach nad Bebravou uznesením zo dňa 09.01.2017 pod ČVS:ORP-329/VYS-BN-2016 v spojení s opravným uznesením zo dňa 20.01.2017 pod ČVS: ORP-329/VYS-BN-2016 podľa § 199 odsek 1 Trestného poriadku začal trestné stíhanie pre prečin zanedbania povinnej výživy podľa § 207 odsek 1, odsek 3 písmeno c) Trestného zákona na skutkovom základe uvedenom v predmetom uznesení. Vyšetrovateľ Odboru kriminálnej polície, Okresného riaditeľstva PZ v Bánovciach nad Bebravou uznesením zo dňa 26.01.2017 pod ČVS:ORP-329/VYS-BN-2016 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 2, odsek 3 písmeno c) Trestného zákona na skutkovom základe uvedenom v predmetnom uznesení.

V priebehu vyšetrovania bolo zistené, že dlžné výživné na maloletého syna XXXXX vo výške 1.050 Eur za obdobie od 15.07.2015 doposiaľ, pre ktoré je obvinený XXXXX trestne stíhaný, bolo z jeho strany uhradené v celom rozsahu. Uvedenú skutočnosť potvrdila vo svojej výpovedi svedkyňa poškodená XXXXX, ktorá viedla, že dlh na výživnom vo výške 1.050 Eur obvinený XXXXX jej uhradil v hotovosti dňa 15.03.2017 a uvedenú skutočnosť potvrdila svojím čestným vyhlásením zo dňa 15.03.2017. Z vykonaného dokazovania bolo tiež zistené, že v priebehu neplatenia výživného obvineným jeho nezaopatrené maloleté dieťa XXXXX netrpel núdzou a obdobie neplatenia výživného na ňom nezanechalo trvalo nepriaznivé následky. 

Podľa § 215 odsek 1 písmeno h) Trestného poriadku, prokurátor zastaví trestné stíhanie, ak zanikla trestnosť činu.

Podľa § 86 odsek 1 písmeno a) Trestného zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom ku skutočnosti, že obvinený XXXXX si svoju vyživovaciu povinnosť, ktorú má voči svojmu maloletému synovi XXXXX, za obdobie, za ktoré je trestne stíhaný v celom rozsahu splnil skôr, než sa súd odobral na záverečnú poradu a trestný čin nemal trvalo nepriaznivé následky, v zmysle osobitného ustanovenia o účinnej ľútosti podľa § 86 odsek 1 písmeno a) Trestného zákona trestnosť prečinu zanedbania povinnej výživy podľa § 207 odsek 2, odsek 3 písmeno c) Trestného zákona zanikla. 

	S poukazom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Irena Dudášová
prokurátorka